Read in English . L-Isqof t'Għawdex Anton Teuma qal li għandna nħallu l-Kelma t'Alla tmissilna qalbna u tbiddilna minn ġewwa. Dan qalu fl-omelija li għamel nhar il-Ħadd li għadda fil-Ħadd tal-Kelma ta' Alla u fl-okkażjoni tal-għoti tal-Ministeru tal-Lettorat lis-seminarista Matthew Bajada mill-Parroċċa tal-Għarb, waqt quddiesa li saret fil-Knisja Parrokkjali tal-Għasri. L-Isqof semma kif fil-Ħadd iddedikat lill-Kelma t'Alla, aħna aktar stimulati u imbuttati, mhux biss biex nisimgħu l-Kelma t'Alla, imma biex nirriflettu fuqha, mhux biss nifhmuha imma nħalluha tmissilna qalbna u tbiddilna. Fisser kif, "Ilkoll kemm aħna għandna xi tip ta' esperjenza ta' dan kollu. Dik id-darba, jew dawk id-drabi, li int smajt il-Kelma ta' Alla fil-quddiesa, jew forsi f'xi grupp fejn tmur, u din il-Kelma ħassejtha tmissek fil-fond ta' qalbek, dik il-Kelma ta' Alla lilek biddlitek ħafna drabi mingħajr ma ndunajt. Għax il-Kelma għandha din il-qawwa li ssalvana. U aħna u nisimgħuha, bil-mod il-mod, ninbidlu fiha, ninbidlu fl-istess Kelma li nisimgħu." CVC Media Huwa spjega kif is-seminarista Matthew Bajada qed jissejjaħ biex ixandar il-Kelma t'Alla mhux biss b'fommu, imma bl-esperjenza ta' ħajtu, bil-persuna tiegħu. Mons. Teuma fakkar kif meta kien jitkellem Ġesù, in-nies kienu jissaħħru għax kien jitkellem b'awtorità, għax dak li kien jgħid, kien jgħixu. Mons. Teuma qal li din hi s-sbuħija tal-ħajja – meta l-Kelma t'Alla nagħmluha l-kelma tagħna. Apparti hekk, l-Isqof irrifletta fuq kif minkejja l-kobor tiegħu, Alla "jiġi f'nofsna bħala bniedem u jkellimna, kif nagħmlu aħna bejnietna: Kelma ta' salvazzjoni, Kelma ta' ħelsien, Kelma ta' mħabba, Kelma ta' tama, Kelma ta' fiduċja." Huwa appella lil dawn preżenti biex jitolbu lill-Mulej biex dan id-don ma jintremiex u ma jinħeliex, imma biex il-bnedmin jilqgħuh, jgħożżuh, iħalluh jikber fihom, tant li eventwalment jinbidlu f'din il-Kelma. Il-quddiesa sħiħa L-omelija tal-Ħadd tal-Isqof Awżiljarju "L-istudenti tal-iskejjel tal-Knisja jitbiegħdu minn Alla wara li jispiċċaw l-iskola?" – L-Arċisqof Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60142cf673b6f_rand.td-a-rec-img{text-align:left}.td_uid_3_60142cf673b6f_rand.td-a-rec-img img{margin:0 auto 0 0}